Крила Самородов

Крила Самородов (;  15.4.1910, тяниень Мордовиянь Лашмань райононь Од Толку велесь —  1.12.1991, Сараношсь) — мокшень фольклорть кочксиец эди тонафниец, литературонь содайсь, ётафтысь. Филологиянь тонадомань доктор. Культурань казьф тиись, Мордовиянь Масторонь казнень лауреат, Советонь Сотксонь сёрмадыень сотксонь полаяй. Мокша. Самородовонь тонадомань тевоц сотф МНИИЯЛИЭ-ть мархта. Нолдась калконь валморамань кярькст. Лама тись «Мордовиянь калкнень азондоматне-валмораматне» сериять нолдамаса. Самородов марса пуроптозень ся мяльхнень, конатнень азонкшнезь фольклороньконь колга И.Н. Смирнов, М.Е. Евсевьев, М.Т. Маркелов. Сёрмадсь литературонь содамань эди критиконь сёрмафкст мордовиянь сёрмадыхнень ди азондыхнень колга, лездсь мордовиянь тонафтома васттненди ди вяре тонафтомвасттненди тонафтома книгань анокламаса. Ётафтозе мокшень кяльс Н.В. Гоголень «Роштувань карша весь» повестенц, эрзянь кяльста мокшеннети ётафтозе Т.А. Раптановонь «Татю» повестенц, А.В. Рогожинонь «Галё» эпическяй поэманц, П.С Кирилловонь «Литова» драманц.

 Кяльвалсь 
 Бояркин Н.И. Самородов Кирилл Тимофеевич // Мордовия: энциклопедия: в 2 т. Т. 2: М–Я. Саранск, 2004. С. 282 
 Кирилл Тимофеевич Самородов. К 80-летию со дня рождения. Указатель литературы. Саранск, 1990 
 Самородов Кирилл Тимофеевич // Писатели Мордовии: биобиблиогр. справ.: в 2 т. / сост.: А.И. Брыжинский, Л.П. Бойнова, Е.И. Чернов. Саранск: Мордов. кн. изд-во, 2015. Т. 2. С. 276–282. 

Самородов
Категорие:Шачсь 15 апрельста
Самородов